તો બીજી તરફ, ડેપ્યુટી સીએમ નીતિન પટેલે નાયબ મુખ્યમંત્રીનો બપોરે ચાર્જ સંભાળ્યા બાદ મહેસાણા જવા રવાના થયા હતા. મોઢેરા ચોકડી ખાતે તેમનો આવકાર કાર્યક્રમ યોજાયો હતો. જેમાં તેમણે મહેસાણાના કાર્યકર્તાઓ સાથે ચર્ચા કરી હતી. તેમજ કાર્યકર્તાઓએ તેમને અભિનંદન આપીને આતશબાજી પણ કરી હતી. મીડિયા સાથેની વાતચીતમાં તેમણે કહ્યું હતું કે, મને નાણાં પ્રધાન બનાવવામાં આવ્યો છે. જે માટે CM રૂપાણીએ રાજ્યપાલને પત્ર મોકલી દીધો છે. મેં આજે ચાર્જ સંભાળ્યો છે. હું 40 વર્ષથી પક્ષનો કાર્યકર રહ્યો છું. મારી લાગણીને માન આપી મને જવાબદારી સોંપાઈ છે. મને નાણાં વિભાગ સોંપવામાં આવ્યું છે.